இதன் திரை 1.8 அங்குல வண்ணத்திரை; 128 x 160 பிக்ஸெல் திறன் கொண்டது. 16 மிமீ தடிமனில், 91 கிராம் எடையுடன் உள்ளது. நியூமெரிக் கீபேடுடன் நேவிகேஷன் கீயும் தரப்பட்டுள்ளது. இசைக்கு மட்டுமென தனியாக மூன்று கீகள் உள்ளன. ஒரே கீயில் மியூசிக் பிளே லிஸ்ட் ஒன்றை உருவாக்கலாம். எப்.எம். ரேடியோ, 3.5 மிமீ ஆடியோ ஜாக் இசை கேட்பதை எளிதாக்குகின்றன. ஐந்து தனித்தனி அட்ரஸ் புக்குகளை இதில் அமைத்துக் கொள்ளலாம். மைக்ரோ எஸ்.டி. கார்ட் போர்ட் மூலம், இதன் மெமரியை 16 ஜிபி வரை அதிகப்படுத்தலாம். இவற்றுடன் பேசும் அலாரம் கடிகாரம், கால்குலேட்டர், டார்ச், ஐந்து கேம்ஸ் ஆகியவை தரப்படுகின்றன. அதிகத் திறனுடன் கூடிய 1320 mAh பேட்டரி வழங்கப் பட்டுள்ளது. இதனைப் பயன்படுத்தி, 13 மணி நேரம் பேசலாம்; 38 மணி நேரம் பாடல்களைக் கேட்கலாம்; ஒருமுறை சார்ஜ் செய்தால் 61 நாட்கள் மின்சக்தி தங்கும்.